356 



caturum siccatas plantas et seminum partern, quae ad me 

 mittet. Nuper etiam, cum Massilia scribens peteret venias 

 mittendi collectanea sua prouti occasiones forent et nationis 

 alicujus naves praesto erunt peregrinatoribus nostris, aut in 

 Galliam ad Lanvagesium, aut in Angliam, aut in Hollandiam, 

 sine mora impetravit. Scribere ad Te ipsi licet, quando volet 

 et poterit, accipiesque sana et illaesa quae in manus meas 

 pervenient. 



Si Tibi, Vir Illustris, animus persistit benevolus erga me 

 et mihi conditum novum hortum, grato animo a me acci- 

 pientem semina, quorum spem facis, neque solum lubenter 

 Tibi faciam copiam eoruin, quae forte etiam nunc in incuna- 

 bilis grata Tibi alit hortus noster, sed etiam, cum par pari 

 reddendo primis his annis sine dubio erimus impares, paratus 

 sum ad persolvendum pretium eorum quae imparties, idque 

 ut liceat rogo. 



Fervet adhuc apud nos aestas, et remotior adhuc videtur 

 autumnus, quo ingruente, quando census plantarum copiae 

 meae praesentis perfecero, ad Te transmittam libellum de quo 

 nuper scripsi, cum adjectis figuris. 



Exspecto ante hyemem, ex voto D 1 Miller, bonas copias 

 seminum et bulborum horti Chelseani, tum etiam ex Gallia 

 et ex Hollandia et Germaniae locis compluribus, tum etiam 

 ab 111. Hallero, qui mihi nuperrime scripsit novam se parare 

 Enuinerationis meae editionem, eique scopo varias ipsum alpes 

 perquisivisse, in alias, nominatim rhaeticas, propriis sumtibus 

 idoneos juvenes misisse, postremis his annis. Est nunc in- 

 spector Saliuarum Bernensis reipublicae et in valle qua- 

 dam alpina degit. Exspecto propediem Floram Ingricam 

 D 1 Gorter, quara in Norvegia penes amicum meum aliquem 

 pro me deposuit, cum ibi appelleret cum nave, in qua patrias 

 suas petebat cum tota familia, relicta Petropoli et cuncta 

 sparta. Vale et mihi fave omni studio dum merituro benevo- 

 lentias Tuas. 



Hafniae, d. 9 Sept. 1761. 



